b'\n_START_ARTICLE_\nPomaran\xc4\x8da (glasbena skupina)\n_START_SECTION_\nBiografija\n_START_PARAGRAPH_\nSkupina je bil ustanovljena leta 1979. Ustanovila sta ga Miloje (Mijo) Popovi\xc4\x87 (kitara) in Zlatko Magdaleni\xc4\x87 (vokal). Kmalu so se jima pridru\xc5\xbeili \xc5\xa1e Toma\xc5\xbe \xc5\xbdontar (klaviature), Franc Terop\xc5\xa1i\xc4\x8d (bobni), ter kon\xc4\x8dno \xc5\xa1e Marko Herak na bas kitari. _NEWLINE_Ime (peklenska) Pomaran\xc4\x8da so si nadeli po naslovu kultnega filma Peklenska pomaran\xc4\x8da, posnetega po istoimenski knjigi pisatelja Anthonya Burghessa._NEWLINE_\xc5\xbde istega leta je skupina prvi\xc4\x8d nastopila in v Kri\xc5\xbeankah, na Novem Rocku 1981. Leta 1982 je Pomaran\xc4\x8da izdala svoj  prvenec z naslovom Peklenska Pomaran\xc4\x8da (njihov sploh prvi komad je bil \xc2\xbbSoldat\xc2\xab). \xc5\xa0e istega leta so nastopili v Hali Pionir (Beograd) kot gostje na koncertu skupine Gillan. _NEWLINE_Naslednje leto, 1983, je skupina izdala svoj drugi album z naslovom Madbringer; tudi nasploh je bilo leto 1983 za Pomaran\xc4\x8do zelo uspe\xc5\xa1no leto, kar dokazuje \xc5\xbee nastop na heavy metal festivalu v Hali Sportova (Zagreb), skupaj s skupinami kot so Motorhead, Uriah Heep, Gillian, Budgie in Atomic Rooster. \xc5\xa0e istega leta je skupina izvedla svoj samostojni nastop na stadionu \xc5\xa0i\xc5\xa1ka v Ljubljani, ki se ga je udele\xc5\xbeilo \xc5\xa1tiri tiso\xc4\x8d njihovih privr\xc5\xbeencev. Za popoln uspeh pa sta poskrbeli \xc5\xa1e srebni plo\xc5\xa1\xc4\x8di za njihova do tedaj izdana albuma \xe2\x80\x93 Peklenska Pomaran\xc4\x8da in Madbringer._NEWLINE_Vse do leta 1985 se ni zgodilo ni\xc4\x8d pretresljivega, nato pa so se za\xc4\x8dele dogajati velike spremembe v zasedbi - klaviaturist Toma\xc5\xbe \xc5\xbdontar, bobnar Franc Terop\xc5\xa1i\xc4\x8d in pevec Zlatko Magdaleni\xc4\x8d so se odlo\xc4\x8dili zapustiti skupino. Novega klaviaturista si skupina niti ni iskala, na bobnih je Franca Terop\xc5\xa1i\xc4\x8da nasledil Roman \xc5\xa0kraba (ex-Na lepem prijazni), pevca pa so \xc5\xa1e vedno nujno potrebovali. Zamenjavo za Zlatka Magdaleni\xc4\x8da so na\xc5\xa1li v pevcu iz Sarajeva, ki se je imenoval \xc5\xa0efik Kardumovi\xc4\x8d - \xc5\xa0eki. Z njim so posnel svoj naslednji album, \xc2\xbbOrange III\xc2\xab\xc2\xa0in ga izdal leta 1985. _NEWLINE_\xc5\xa0ele leta 1988, so po dalj\xc5\xa1i pavzi spet nastopili, oziroma so se zbrali skupaj na protestu zaradi zaprtja Jan\xc5\xa1e, Bor\xc5\xa1tnarja, Tasi\xc4\x8da in Zavrla (protest zaradi aretacije te \xc4\x8detverice in procesa proti njim). Naslednji vidnej\xc5\xa1i dogodek se je zgodil naslednje leto (1990), ko so nastopili spet v Zagrebu, v Hali Sportova, tokrat kot gostje legende Alica Cooperja._NEWLINE_Leto 1993 je prineslo nov album/kompilacijo \xe2\x80\x93 \xc2\xbbNekaj peklenskih\xc2\xab, na kateri so bili do takrat \xc5\xa1e neizdani komadi, pa tudi ve\xc4\x8dina pesmi iz njihovih prvih dveh albumov. Leta 1995 se je vrnil stari bobnar Franc Terop\xc5\xa1i\xc4\x8d, pri\xc5\xa1el pa je tudi novi pevec, Boris Krmac. V tej postavi so tako izdali svoj \xc4\x8detrti album \xc2\xbbTakoj se dava dol\xc2\xab. _NEWLINE_21. aprila 2001 Pomaran\xc4\x8da po dolgem \xc4\x8dasu spet stopi na oder \xe2\x80\x93 tokrat na prireditvi Heavy metal night IV (klub K4 v Ljubljani), kjer so kot zvezde ve\xc4\x8dera ponovno dokazali, da jih kljub njihovim letom \xc5\xa1e nikakor ne gre odpisati._NEWLINE_Dandanes skupina sem in tja \xc5\xa1e nastopa v \xc5\xbeivo (uradno do sedaj sploh \xc5\xa1e nikoli niso razpadli, \xc4\x8deprav so si kar nekajkrat vzeli nekaj \xc4\x8dasa za premor).'